Guy Pettinger

De Guy Pettinger, gebuer den 3. September 1960 an der Stad ass e lëtzebuergesche Staatsbeamten a Lokalpolitiker (LSAP).

De Guy Pettinger ass Beamten an der Steierverwaltung. 1997 koum hie fir d'éischt an de Stengeforter Gemengerot. 1999 gouf hien duer erëmgewielt. Wéi de Jean Asselborn, dee bis dohi Buergermeeschter war, 2004 Member vun der Regierung gouf, ass de Guy Pettinger a senger Plaz Buergermeeschter ginnQuell, wou net anescht uginn: Luc Ewen: "Wieder Bürgermeister. Guy Pettinger über seine Prioritäten als neuer alter Gemeindevater von Steinfort." wort.lu, 22.03.2018..

Bei de Gemengewale vun 2011 koum d'LSAP an d'Oppositioun, an de Pettinger gouf nees einfache Gemengeconseiller. D'Wale vum 8. Oktober 2017 hunn d'LSAP nees an d'Majoritéit bruecht (a Koalitioun mat deene Gréngen), an hie gouf nees Buergermeeschter.

Zanter 2018 ass de Guy Pettinger President vum Gemengesyndikat ZARO.

Kategorie:Gebuer 1960
Kategorie:Lëtzebuergesch Buergermeeschteren
Kategorie:Buergermeeschtere vu Stengefort